Document ID: /roh_data/filtered/fineweb-2-filterrobots_roh.jsonl.gz/68290

La plattafurma da scuverta Wikileaks ha publitgà ensemen cun medias brasilianas novs documents davart las acziuns da spiunascha dal servetsch secret american NSA. Tenor quels na duai l'NSA betg mo avair tadlà giu la scheffa dal stadi Dilma Rousseff mabain er ina rotscha da politichers brasilians.
L'emettur da televisiun Globo-News rapporta da 29 numers da telefon che sajan vegnids tadlads giu. L'acziun da spiunascha cunter Rousseff era gia vegnida a la glisch il 2013 ed aveva procurà per tensiuns tranter la Brasilia ed ils Stadis Unids.